**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind modificarea Statului de funcții**

**al aparatului de specialitate al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, consiliul județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Prin adresa nr. 27288/06.12.2024, Direcția Tehnică din cadrul Consiliului Județean Satu Mare solicită tranformarea unui post vacant de consilier, grad profesional superior clasa I, studii superioare din cadrul Compartimentului Drumuri – Serviciul Drumuri și Transporturi al Direcției Tehnice, poziția nr. 150 în Statul de funcții al Consiliului Județean Satu Mare. Postul s-a vacantat ca urmare a încetării de drept a raportului de serviciu al unui funcționar public, ca urmare a pensionării acestuia.

Având în vedere faptul că la nivelul Compartimentului Drumuri, Serviciul Drumuri și Transporturi mai sunt 2 posturi vacante de consilier, grad profesional superior, pentru care s-a organizat concurs de recrutare în vederea ocupării posturilor vacante de mai multe ori, dar la care nu s-a prezentat niciun candidat și luând în considerare necesitatea asigurării activităților specifice Compartimentului Drumuri, se propune transformarea funcției publice vacante de consilier, grad profesional superior, studii superioare, în funcția publică de consilier, grad profesional asistent, studii superioare, în vederea asigurării unei mai mari accesibilităţi pentru acest post, prin reducerea condițiilor specifice de ocupare a postului.

De asemenea este necesară transformarea funcției contractuale vacante de consilier, grad profesional II, studii superioare, din cadrul Compartimentului Monitorul Oficial din cadrul Direcției Juridice, în funcția contractuală vacantă de consilier, grad profesional IA, studii superioare.

Raportat la Hotărârea Consiliului Județean Satu Mare nr. 153/2024 privind modificarea Statului de funcții al aparatului de specialitate ale Consiliului Județean Satu Mare,

ținând cont de următoarele prevederi legislative:

-Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- Legii -cadru nr.153/2017 privind salarizarea personalului plătit din fonduri publice, cu modificările și completările ulterioare;

se propun următoarele modificări în cadrul Statului de funcţii:

|  |  |  |  |
| --- | --- | --- | --- |
| Nr. poziție în Statul de funcții | Denumirea funcției existente | Modificarea propusă | Denumirea funcției după modificare |
| 76 | Consilier II S | Transformare post vacant | Consilier IA S |
| 150 | Consilier superior S | Consilier asistent S |

Pentru motivele și considerentele mai sus arătate este necesară modificarea Statului de funcții al aparatului de specialitate al Consiliului Județean Satu Mare.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Statului de funcții**

**al aparatului de specialitate ale Consiliului Județean Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta